નવી દિલ્હી તા. ૪ : ભાજપની નવી સરકારની મુશ્કેલીઓ બંધ થવાનું નામ ના લઇ રહી હોય તેમ એક પછી એક વિવાદાસ્પદ મુદ્દાઓ પડકાર બનીને ઊભરી રહ્યા છે. પહેલા નાયબ સીએમ નીતિન પટેલના પ્રકરણનો ઉકેલ લવાયો તે પછી રાજય કક્ષાના મત્સ્યોદ્યોગ મંત્રી પરષોતમ કોળીએ પણ તેમનું વર્ચસ્વ જળવાય અને પાંચ ટર્મની સિનિયોરિટી પ્રમાણેનો વિભાગ આપવામાં આવે તેવી માગણી કરી છે. હવે સોલંકી પ્રકરણમાં ભાજપ શું કરે છે તેની રાહ જોઇને મંત્રી પદના દાવેદાર ધારાસભ્યો રાહ જોઇને બેઠા છે. જો સોલંકીને સફળતા મળશે તો અન્ય ધારાસભ્યો પણ મંત્રી પદ માટે માથું ઊંચકે તેવી સ્થિતિ છે.